Libya
Libyassa on viisi Unescon Maailmanperintöluetteloon valittua historiallista paikkaa, Ghadamés, Kyrene, Leptis Magna, Sabratha ja Tadrart Acacus. Unesco on ollut huolissaan Libyan vuoden 2011 vallankumouksen aikana historiallisten paikkojen säilymisestä. Niiden vaarana on toisaalta taistelut ja pommitukset, toisaalta ryöstely. Suurimmassa vaarassa on rauniokaupunki Leptis Magna, joka sijaitsee vain sadan kilometrin päässä Tripolista.
Die Burger
Die Burger on eteläafrikkalainen, afrikaansinkielinen päivittäinen sanomalehti. Sitä julkaisee viestintäyhtiö Naspers. Vuonna 2006 lehdellä oli 99 288 kappaleen levikki Eastern Capen ja Western Capen provinsseissa, ja se on siten Etelä-Afrikan neljänneksi suurin sanomalehti ja toiseksi suurin afrikaansinkielinen sanomalehti. Sen ensimmäinen numero ilmestyi 26. heinäkuuta vuonna 1915. Alkujaan sanomalehti oli hollanninkielinen, kantaen hollanninkielistä nimeä "De Burger".